‘જય ગંગાજલ’ પ્રકાશ ઝાની સામાજિક-રાજનીતિક ફિલ્મ છે, જેનો મુખ્ય આધાર તેમની ‘ગંગાજલ’ છે. ‘ગંગાજલ’ અપરાધોથી ત્રાસી જનાર એવા પોલીસ-અધિકારીની વાર્તા હતી જે ભ્રષ્ટાચારીઓને ભીડ પાસે દંડ કરાવે છે. જ્યારે આભા માથુર ભ્રષ્ટાચારીઓને કાનૂનના દાયરામાં રહીને સજા અપાવવામાં વિશ્વાસ રાખે છે. પોતાના કર્તવ્યનું પાલન કરવામાં તે તેના શુભચિંતકો દ્વારા આપવામાં આવતી ચેતવણીને પણ નજરઅંદાજ કરે છે. પરિસ્થિતિ એવી આવી જાય છે કે તે એકલી પડી જાય છે અને તેણે દરેક મુશ્કેલીનો સામનો કરવો પડે છે. જોકે એમ છતાં તે હાર નથી માનતી અને તેની નિષ્ઠા અને ઈમાનદારી વડે ભોલેનાથ જેવા ભ્રષ્ટ પોલીસનું પણ તે હૃદયપરિવર્તન કરે છે અને સમાજ દ્વારા સમર્થન મેળવે છે.